### | | | | --- | --- | | | | | --- | | **Teknik- og Miljøudvalget** 11. juni 2020 Sagsnr. 710-2019-19351 Dok.nr. 710-2020-114252 Sagsbehandler DPLVSO | | 122.                Projektforslag fra [adresse] for etablering af transmissionsledning og varmepumpe - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U |
| Lovgrundlag | Varmeforsyningsloven, Projektbekendtgørelsen |

###

**SAGENS INDHOLD**

I denne sag skal Teknik- og Miljøudvalget tage stilling til
et projektforslag fra [adresse], der ønsker at etablere en
varmepumpe samt en ca. 2,3 km. lang transmissionsledning fra Thorsø Miljø- og
Biogasanlæg til [adresse].

Sophie Ravn varmeproduktion er i dag baseret på
biogas, som suppleres med en mindre delmængde naturgas. Varmeværket har i 25 år
haft et samarbejde med Thorsø Miljø- og Biogasanlæg, hvorfra man har modtaget
biogas til forbrænding i varmeværkets gasmotorer til samproduktion af el og
varme. Leveringsaftalen med Thorsø Miljø- og Biogasanlæg udløber i 2022, og i
den forbindelse har biogasanlægget valgt at etablere et opgraderingsanlæg med
henblik på salg af gas til naturgasnettet.

Med tiden forventes det, at leveringen af biogas til Thorsø
Fjernvarmeværk helt vil udfases, hvorefter varmeværket udelukkende vil have
mulighed for at producere fjernvarme til forbrugerne med naturgas som brændsel.
Dette vil i så fald medføre både øget CO2-udledning og højere
varmepriser. For at undgå denne situation, har parterne i 2019 forhandlet sig
frem til en aftale, som indebærer levering af overskudsvarme fra
opgraderingsprocessen samt en mindre andel af biogas.

For at kunne udnytte overskudsvarmen i fjernvarmenettet
skal temperaturen først hæves ved hjælp af en varmepumpe, som varmeværket
installerer i lejede lokaler på biogasanlægget. Fjernvarmevandet ledes derefter
til det eksisterende ledningsnet i [adresse] via en ny transmissionsledning –
se placering på side 5 i vedlagte projektforslag.

**VURDERING**

På baggrund af oplysningerne i projektforslaget vurderer
Teknik og Miljø, at projektet både er samfundsøkonomisk og miljømæssigt
fordelagtigt.

Etableringen af varmepumpen og transmissionsledningen med
tilhørende anlæg indebærer en samlet investering for Thorsø Fjernvarmeværk på 11,3
mio. kr. og gennemførelsen af projektet vil medføre:

·
en samfundsøkonomisk fordel på ca. 28 mio. kr. set over 20 år

·
en årlig driftsbesparelse for Thorsø Fjernvarmeværk på ca. 1,1
mio. kr.

·
en årlig besparelse pr. standardforbruger på ca. 2.200 kr. inkl. moms.

Det samlede projekt vil stort set være CO2-neutralt.
Til sammenligning ville alternativet med varmeproduktion udelukkende baseret på
naturgas, medføre en udledning over 20 år på ca. 57.000 tons CO2.

[adresse] godkendelse af projektet er betinget af,
at der er gennemført en VVM-screening af det samlede projekt. Teknik og Miljø vurderer
ikke, at projektet kræver udarbejdelse af et tillæg til Thorsø Miljø- og
Biogasanlægs gældende miljøgodkendelse, da varmepumpen placeres inde i en
eksisterende bygning uden risiko for støjgener for omgivelserne.

[adresse] er selv ansvarlig for at indhente
eventuelle øvrige fornødne tilladelser til brug for realiseringen af projektet.

**ØKONOMI**

Til hel eller delvis finansiering af projektet, forventer
Thorsø Fjernvarmeværk at søge Favrskov Kommune om kommunegaranti for optagelse
af lån i Kommunekredit på op til 11,3 mio. kr., hvoraf der skal betales
stiftelsesprovision til kommunen. Der vil blive fremsendt en særskilt ansøgning
om kommunegaranti til behandling i Byrådet.

[adresse] har derudover søgt om 50.000 kr. fra
støttepuljen til projekter på varmeområdet under [Favrskov Kommunes
strategiske varmeplan.](https://favrskov.viewer.dkplan.niras.dk/plan/7#/1293)

**INDDRAGELSE**

Projektforslaget har været sendt i høring ved gasselskabet
Evida. På baggrund af en efterfølgende dialog mellem parterne om
projektforslagets beregningsforudsætninger, har ansøger fremsendt vedlagte
notat, der bl.a. viser et reduceret, men fortsat positivt samfundsøkonomisk
overskud for projektet. Evida har derefter meddelt i vedlagte supplerende høringssvar,
at de ikke vil gøre indsigelse imod en godkendelse af projektforslaget.

**INDSTILLING**

Direktøren for Teknik og Miljø indstiller til Teknik- og
Miljøudvalget:

1.    At [adresse]
”Projektforslag for etablering af ny produktionskapacitet ved Thorsø
Fjernvarmeværk a.m.b.a.” godkendes.

**BESLUTNING**

**Bilag**

|  |  |
| --- | --- |
| Projektforslag for etablering af ny produktionskapacitet ved Thorsø Fjernvarmeværk a.m.b.a. | 710-2020-153885 |
| Notat fra [adresse] med kommentarer til høringssvar fra Evida | 710-2020-153897 |
| Supplerende høringssvar fra Evida | 710-2020-153877 |